

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 23.maijā Nr.171

(protokols Nr.5, 13.p.)

**Par saistošo noteikumu “Priekuļu novada pašvaldības palīdzības piešķiršanas kārtību energoefektivitātes pasākumu veikšanai daudzdzīvokļu dzīvojamās mājās” izdošanu**

Priekuļu novada pašvaldība konstatē, ka likuma “Par palīdzību dzīvokļa jautājumu risināšanā” 27.2 panta otrās daļas 4. punktā noteikts, ka pašvaldība var sniegt palīdzību dzīvojamās mājas īpašniekam (īpašniekiem) vai dzīvokļu īpašniekiem, piešķirot finansējumu energoefektivitātes pasākumu veikšanai dzīvojamā mājā.

Pamatojoties uz likuma „Par pašvaldībām” 15.panta pirmās daļas 9. punktu, kas noteic, ka pašvaldības autonomā funkcija ir sniegt palīdzību iedzīvotājiem dzīvokļa jautājumu risināšanā, 43. panta trešo daļu, dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi, likuma “Par palīdzību dzīvokļa jautājumu risināšanā” 27.2 panta otrās daļas 4. punktu, Tautsaimniecības komitejas 2019.gada 16. maija atzinumu (protokols Nr.5) un Finanšu komitejas 2019.gada 20. maija atzinumu (protokols Nr.5), Priekuļu novada dome, atklāti balsojot:PAR –11 (Elīna Stapulone, Aivars Tīdemanis, Anna Broka, Normunds Kažoks, Arnis Melbārdis, Sarmīte Orehova, Baiba Karlsberga, Aivars Kalnietis, Jānis Mičulis, Juris Sukaruks, Mārīte Raudziņa, Ināra Roce), PRET –nav, ATTURAS –nav , Priekuļu novada dome **nolemj:**

1. Izdot Priekuļu novada pašvaldības saistošos noteikumus Nr. 9 “Priekuļu novada pašvaldības līdzfinansējuma kārtība energoefektivitātes pasākumu veikšanai daudzdzīvokļu dzīvojamās mājās” (turpmāk Noteikumi);
2. Uzdot Priekuļu novada pašvaldības Administratīvai nodaļai:
   1. Nosūtīt Noteikumus un paskaidrojuma raksta trīs darba dienu laikā pēc parakstīšanas Vides aizsardzības un reģionālās attīstības ministrijai atzinuma sniegšanai;
   2. Pēc atzinuma saņemšanas Saistošos noteikumus publicēt Priekuļu novada pašvaldības informatīvajā izdevumā “Priekuļu novada vēstis’’.
3. Noteikumi stājas spēkā nākamajā dienā pēc to publicēšanas izdevumā “Priekuļu novada vēstis’’.
4. Kontroli par lēmuma izpildi uzdot veikt Priekuļu novada pašvaldības izpilddirektoram F. Puņeiko.

Pielikumā: 1)Saistošie noteikumi ar pielikumiem uz 5 lp.

2)Paskaidrojuma raksts uz 1lp.

Domes priekšsēdētāja (paraksts) Elīna Stapulone